Notum sit omnibus hominibus tam futuris quam presentibus, quatinus Johannes de Curto Campo Deo et militibus Templi dedit quicquid habebat in confinio molendini Thegerii, exceptis quinque campis, videlicet a rivo Gutteputei usque ad fines Curticampi et juxta rivum unum jugerum de foris, et dedit unum pratum ultra aquam in planis prope cursum molendini, et hoc quod habebat in communione Campicaudi. Hoc laudavit Adda, cognomine Chartas, uxor Johannis, et Petrus, Rainaudus, Guilermus, filii eorum et Annilina, filia. Iterum dedit quicquid habebat in maretis et in salicetis, et quicquid tenebatur ab eo. Testes sunt, ex parte domini Johannis: Gosbertus, sacerdos; Robertus, maior; Arlebaudus; Johannes. Ex parte Odonis, militis Templi, in manu cujus hoc totum factum fuit, testes sunt: Odo de F[urn]o; Hugo de Sancto Mauricio; Odo, filius Marthe. Hugo de Aces iterum dedit quicquid habebat in supradicto territorio. Testes sunt: Johannes de Curtocampo; Odo Boceus; Valo Amascus; Rodulfus de Sancto Michaele. Th[eoderic]us de Fontanis donavit quicquid habebat a Rivogutte usque ad fines Curti campi. Laudavit Aimo, frater Theoderici et uxor et filii. Testes: Pontius de Fontanis; Guirricus . . . . . . . . . . . . . . . . . . . . . . . . . Gosbertus de Sancto Mauricio dedit duo jugera ante molendinum. Testes... Gosbertus de Dissumo audivit, et Johannes de Curtocampo et uxor ejus; Berceius et uxor ejus; Bernardus et Niger, frater ejus, pater et mater. Arbiricus et uxor Deo et domui Templi dederunt et laudaverunt ex parte sui milites et fratres possidere quod tenent. Testes Berceii: Milo de Secuneo; Ricardus, clericus; Gosbertus de Dissummo; Thagerius de Secuneo. Testes Berardi: Gosbertus de Dissummo; Hugo de Sancto Mauricio; Johannes de Curto Campo. Arbiricus Pignerius et uxor ejus dederunt Deo et domui Templi quicquid habebant a Rivogutte usque ad fines Curti campi, Rainaudo de Cuiseio; Petro de Dardenaco; Rodulfo, filio Humberti Largi, testibus . . . . . . . . . . . . . . . . . . . . . . . . . . . . . . . Ugo de Bellomonte dedit domui Templi de Romania, laude filii sui Huonis et assensu, tertias et meliorem hominem ejusdem ville preter unum; dedit Deo et predicte domui campum quem tenebat pro corveia sua; insuper dedit eidem domui quicquid acquirere possent fratres ejusdem domus in predicta villa ut libere possiderent. Hujus rei testes sunt: Josbertus vicecomes; Haimo Columba, Ricardus de Fritis; Wido Rovineas de Oselli; Milo de Poians. Item, Ugo de Aceas dedit Deo et prefate domui quicquid habebat in boscho de Chamesinde. Testes sunt: Werricus, frater ejusdem; Poncius de Arnai; Galo. Acta sunt hec anno ab incarnatione Domini millesimo C°XL°IIII°, Innocentio papa superstite; Philippo regnante; Gothefrido, pontificante; Odone, ducatum tenente.